เรื่องร้องเรียน: กลางคืนมีกลิ่นขยะจากโรงกำจัดขยะลอยมา บ่อยและเหม็นมากค่ะ หลายครั้งเลยช่วยนี้  พอเช้ามา ก็มีกลิ่นและควันบางๆของการเผา น่าจะเผาหญ้า เหม็น และอึดอัดค่ะ
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้มอบหมายให้เจ้าหน้าที่ดำเนินการตรวจสอบกลิ่นขยะ บริเวณหมู่บ้านเมืองทองการ์เดนส์ ซอยพัฒนาการ65 แยก 2-1-2 แขวงประเวศ เขตประเวศ ได้พบผู้ร้องทุกข์ แจ้งว่ามีกลิ่นเป็นบางช่วงเวลา จึงได้ชี้แจงแนวทางการแก้ไขปัญหากลิ่นขยะ พร้อมทั้งได้ ติดตาม กำกับการปฏิบัติงาน ประสานให้ผู้รับจ้างกำจัดมูลฝอย ดำเนินการแก้ไขปัญหากลิ่นของขยะของศูนย์ ฯ อ่อนนุช ดังนี้ 1.ล้างทำความสะอาดพื้นที่รอบโรงงานกำจัดมูลฝอยอย่างส่ำเสมอ 2. กำชับให้เพิ่มความถี่ในการทำความสะอาดโรงงานและบริเวณอาคารมูลฝอย 3. ให้เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์เพื่อป้องกันกลิ่นของมูลฝอย  4. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 5. เพิ่มพื้นที่สีเขียวในพื้นที่รอบโรงงานกำจัดมูลฝอยและรอบศูนย์กำจัดมูลฝอยอ่อนนุช โดยการปลูกต้นไม้เพื่อป้องกันฝุ่นละอองและใช้เป็นแนวป้องกันกลิ่น 6. ในอณาคต จะมีการบริหารจัดการขยะโดยการนำเทคโนโลยีที่ทันสมัยและเป็นมิตรต่อสิ่งแวดล้อมเข้ามาช่วยในการกำจัดขยะ เพื่อแก้ไขปัญหาเรื่องกลิ่นแบบยั่งยืน
ความเห็นของผู้แจ้ง: ขอบคุณมากและดีใจที่ทางกทม.ใส่ใจในปัญหาที่ได้ร้องไป และหวังเป็นอย่างยิ่งว่า ในอนาคตปัญหากลิ่นขยะนี้จะเบาบางลงและหายไปในที่สุดนะคะ รอชมผลงานค่ะ😊
พื้นที่: แขวงประเวศ เขตประเวศ กรุงเทพมหานคร